ટીઓડી એટલે શહેરોમાં મેટ્રો જેવી જાહેર પરિવહન સેવાના રૂટની આસપાસના વિસ્તારોમાં લોકો સરળતાથી ચાલીને પહોંચી શકે એવા રહેવાસી અને વ્યવસાયી કોમ્પલેક્ષો તેમ જ મનોરંજન ધામો સહિતનો વિકાસ. જોકે, કેટલાક નિષ્ણાતો અને એક્ટિવિસ્ટોનું કહેવું છે કે ગીચ અને સાંકડા વિસ્તારોમાં ટીઓડીના અમલથી વધુ હાલાકી ઊભી થશે. રાજ્ય સરકારે સપ્ટેમ્બરમાં ડેવલપમેન્ટ કન્ટ્રોલ એન્ડ પ્રમોશન રેગ્યુલેશન (ડીસીપીઆર) 2034ને મંજૂરી આપી તેમાં ટીઓડીને વેગળો રાખીને તેના માટે અલગથી નીતિ તૈયાર કરવાની ગણતરી રાખી હતી. હવે આ અભ્યાસ થયા બાદ મેટ્રો રૂટ્સની આસપાસના વિસ્તારોના વિકાસ માટે નવી નીતિ પણ તૈયાર કરાશે.